EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Liidu 2011. aasta üldeelarve täitmisele heakskiidu andmist 
käsitleva otsuse lahutamatu osa, IX jagu – Euroopa Andmekaitseinspektor  
EUROOPA PARLAMENT,  
— võttes arvesse Euroopa Liidu 2011. aasta üldeelarvet (  1 ), 
— võttes arvesse Euroopa Liidu 2011. aasta konsolideeritud raamatupidamise aastaaruannet (COM(2012) 
436 – C7-0232/2012) (  2 ), 
— võttes arvesse kontrollikoja aastaaruannet 2011. aasta eelarve täitmise kohta koos institutsioonide 
vastustega (  3 ), 
— võttes arvesse Euroopa Liidu toimimise lepingu artikli 287 kohaselt 2011. aasta kohta koostatud 
kontrollikoja avaldust, (  4 ) mis kinnitab raamatupidamise aastaaruande usaldusväärsust ja selle aluseks 
olevate tehingute seaduslikkust ja korrektsust,  
— võttes arvesse Euroopa Liidu toimimise lepingu artikli 314 lõiget 10 ning artikleid 317–319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  5 ) eriti selle artikleid 50, 86, 145, 
146 ja 147,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  6 ) eriti selle artikleid 164, 
165 ja 166,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ja kodanikuvabaduste, justiits- ja siseasjade komisjoni 
arvamust (A7-0095/2013),  
1. väljendab heameelt selle üle, et kontrollikoda on seisukohal, et Euroopa Andmekaitseinspektori 
31. detsembril 2011. aastal lõppenud eelarveaasta haldus- ja muude kulude maksed ei sisaldanud olulisi 
vigu ning et haldus- ja muude kulude järelevalve- ja kontrollisüsteemid olid mõjusad;  
2. märgib rahuldustundega, et oma aruandes 2011. aasta eelarve täitmise kohta märkis kontrollikoda, et ta 
ei leidnud olulisi puudusi seoses Euroopa Andmekaitseinspektori juures auditeeritud inimressursse ja 
hankeid käsitlevate teemadega;  
3. kiidab heaks kontrollikoja soovitused ja soovitab Euroopa Andmekaitseinspektoril nõuda kõikidelt 
töötajatelt, et nad esitaksid korrapäraselt, ideaalsel juhul kord aastas, oma isiklikku olukorda tõendavad 
dokumendid, ning kehtestada süsteemi nende dokumentide õigeaegseks kontrollimiseks;ET 16.11.2013 Euroopa Liidu Teataja L 308/137  
( 1 ) ELT L 68, 15.3.2011.  
( 2 ) ELT C 348, 14.11.2012, lk 1.  
( 3 ) ELT C 344, 12.11.2012, lk 1.  
( 4 ) ELT C 348, 14.11.2012, lk 130.  
( 5 ) EÜT L 248, 16.9.2002, lk 1.  
( 6 ) ELT L 298, 26.10.2012, lk 1.
4. väljendab heameelt selle üle, et kontrollikoja tähelepaneku kohaselt on toetuste haldamist parandatud 
ning võetud meetmed olnud mõjusad; väljendab heameelt asjaolu üle, et Euroopa Andmekaitseinspektor 
kavatseb õigeaegse järelevalve süsteemi veelgi paremaks muuta;  
5. tõdeb, et kontrollikoja auditist nähtub, et Euroopa Andmekaitseinspektori 2010. aastal toetuste halda ­
mise parandamiseks võetud meetmed olid mõjusad; palub Euroopa Andmekaitseinspektoril jätkata oma 
tulemuslikkuse taseme seiret ja seda taset parandada;  
6. märgib, et Euroopa Andmekaitseinspektori kulukohustuste assigneeringud olid 2011. aastal 7 564 137 
eurot (2010. aastal 7 104 351 eurot) ja nende täitmise määr oli 89,31 % (2010. aastal 82,73 %); leiab, 
et see on positiivne muutus, kuid nõuab edasisi jõupingutusi täitmise määra parandamiseks ja muutuste 
jälgimiseks; loodab, et järgmisel aastal saavutatav määr on juba üle 90 %;  
7. rõhutab, et Euroopa Andmekaitseinspektori eelarve on puhtalt halduslik; märgib, et institutsioonis 
töötavate isikutega seotud kulukohustuste (jaotis 1) täitmise määr on 75,63 % ning hoonete, mööbli, 
seadmete ja institutsiooni toimimisega seotud kulukohustuste (jaotis 2) täitmise määr on 73,38 %; 
märgib, et pärast mõlemas jaotises kulude täielikku katmist oli 2011. aasta kulukohustuste täitmise 
määr 85,03 %;  
8. palub Euroopa Andmekaitseinspektoril koostada aastaeelarve nii, et see vastaks paremini Euroopa 
Andmekaitseinspektori vajadustele; palub Euroopa Andmekaitseinspektoril parandada oma aastaeelarve 
täitmist;  
9. kordab oma nõudmist saada teavet 2010. aasta ametikohtade loetelu täitmise kohta ja selle kohta, et 
järgmise aasta tegevusaruandes sisaldub ka teave parlamendi soovituste põhjal võetud meetmete kohta;  
10. väljendab heameelt Euroopa Andmekaitseinspektori aruande üle, milles käsitletakse 13 Brüsselis asuvat 
liidu institutsiooni ja asutust ning kinnitatakse, et liidu institutsioonid ja asutused teavitavad üldsust 
videovalvest tulemuslikult ja igakülgselt; soovitab nimetatud teavet ja parimaid tavasid jagada liikmesrii ­
kide andmekaitseasutustega;  
11. palub andmekaitseinspektoril lisada asjaomasel aastal taotletud suulise tõlke teenuste mittekasutamise 
määra järgmisesse iga-aastasesse tegevusaruandesse;  
12. loodab, et 2012. aastaks kavandatud peamiste tulemusnäitajate määratlemise süsteem ja võrdlusanalüüsi 
süsteem toimivad juba täies mahus; loodab, et järgmise aasta tegevusaruandes hinnatakse üksikasjalikult 
selle süsteemi abil saavutatud edusamme;  
13. nõuab teavet järelmeetmete kohta, mida on võetud vastavalt eelarve täitmisele heakskiidu andmise 
resolutsioonides toodud parlamendi soovitustele;  
14. palub Euroopa Andmekaitseinspektoril lisada järgmisesse aasta tegevusaruandesse kõigi Euroopa 
Andmekaitseinspektori käsutuses olevate inimressursside kohta üksikasjalik tabel, mis kajastab töötajate 
jaotust kategooria, palgaastme, soo, tööalases koolituses osalemise ja kodakondsuse alusel; väljendab 
heameelt aastaaruandes koolituse kohta esitatud teabe üle;  
15. kutsub üldiselt kontrollikoda üles pöörama rohkem tähelepanu Euroopa Andmekaitseinspektori usal ­
dusväärse finantsjuhtimise auditeerimisele ning täpsemalt sellele, kui majanduslikult, tõhusalt ja tule ­
muslikult on Euroopa Andmekaitseinspektor assigneeringuid oma ülesannete täitmisel kasutanud.ET L 308/138 Euroopa Liidu Teataja 16.11.2013